Desmodium uncinatum

Desmodium uncinatum (kwa Kiing. silverleaf desmodium) ni spishi ya mmea inayotoa maua katika familia ya Fabaceae yenye asili ya Amerika ya Kusini. Mmea huu umeletwa katika maeneo mbalimbali ya Afrika, Uhindi, Nyugini, Australia na Hawaii kama malisho ya mifugo.

Japo hupandwa zaidi kama malisho ila pia unaweza kulisha mifungo kwa kuikata na kulisha chaani au kusindika kama malisho kavu. Vile vile hutumika kama mimea ya kufunika ardhi kwenye mashamba au kama matandazo. Huko Australia na Hawaii unachukuliwa kuwa mmea vamizi.

Spishi hii ya Desmodium pia inatumika katika teknolojia ya sukuma-vuta ya kudhibiti wa wadudu waharibifu wa mazao ya nafaka.  D. uncinatum hupandwa  katikati ya mistari ya mazao ya nafaka kama muhindi au mtama ili kudhibiti funza wa mabua (stemborers) pamoja na viwavijeshi, haswa nchini Ethiopia, Kenya, Tanzania na Uganda. Japokua kuna spishi nyingi za Desmodium, D. uncinatum pamoja na D. intortum (greenleaf desmodium) ndio spishi za Desmodium ambazo hutumika zaidi kwenye kilimo mseto cha sukuma-vuta.  

 Tanbihi 

Jamii:Mharagwe na jamaa